تورکیه عائله و سوسیال پولیتیکالار ناظیری فاطما بتول سایان کایا، فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نی ترور تشکیلاتی اعلان ائدن ایسلام امکداش‌لیق تشکیلاتینا تشککور ائتدی.
ایسلام امکداش‌لیق تشکیلاتی‌نین ایستانبول‌داکی کونفرانسیندا دانیشان کایا، بو آددیمین غربه اؤرنک اولماسینی دیله‌دی.
کایا؛
"هر گون فرق‌لی ایسلام دیارلاریندا یوزلرله مسلمان قارداشیمیز ایشغالچی گوجلر و ترورچو قروپلار طرفین‌دن اؤلدورولور. بو جوغرافیادا فیتنه توخوم‌لاری اکن‌لر قارداشلیغیمیزی یوخ ائتمگی هدفلییر." دئدی.
شر گوجلرین، بیرلیک و برابرلیگی ضیفلدیب ایتیحادی پوزماق ایستدیگینی وورغولایان کایا؛
"ایسلام امکداش‌لیق تشکیلاتی اولا‌راق هر جور ترورا قارشی اورتاق موباریزه‌میزی سوردورملیگیک. ایسلام امکداش‌لیق تشکیلاتیمیزا فتونو ترور تشکیلاتی اعلان ائتدیگی اوچون تشککور ائتمک ایستییرم. بو آددیمین، یاشانان بو قدر حادثه‌یه باخمایا‌راق بو آزغین ترور تشکیلاتینا لازیم اولان اعتراضی گؤسترمه‌ین غرب دونیاسینا اؤرنک تشکیل ائتمه‌سینی دیلییرم" ایفاده‌لرینی ایستیفاده ائتدی.
